Christina Stumpp
D Christina Daniela Stumpp  (* 16. Novämber 1987 z Baggena) isch e dytschi Bolitikeri (CDU) un syt 2021 Mitglid vum Dytsche Bundesdag.

Lääbe 
D Stumpp isch uf eme Buurehof ufgwagse, wu hite ire Bureder wyterfiert.

Noch ere Lehr zu Verwaltigswirti im mittlere Verwaltigsdienscht 2006 un ere aijehrige Arbet in dr Stadtverwaltig Woeblenga het si 2008 d Fachhochschulryfi an dr Chaufmännische Schuel Baggena gmacht un no an dr Hochschuel fir effetligi Verwaltig un Finanze Ludisburg Styyrächt (Ghobene Dienscht Styyrverwaltig) studiert un e Bachelor of Laws (LL.B.) gmacht.

Vu 2011 bis Jänner 2021 het d Stumpp in verschidene Stelle as Sachbearbaiteri un Referänti gschafft, im bade-wirttebärgische Minischterium fir Finanze un Wirtschaft, im Minischterium fir Inners, Digitalisierig un Migration un im Minischterium fir Kultus, Juged un Sport. Vu Februar 2021 bis zue ire Wahl in Bundesdag isch si persenligi Referänti vum bade-wirttebärgische Landwirtschaftsminischter Peter Hauk gsii.

Bolitik 
D Stumpp isch syter anne 2001 Mitglid vu dr Junge Union un syt 2003 vu dr CDU. Syt 2014 het si verschideni Ämter im Krais- un Regionalverband vu ire Bartei ghaa.

Im Juni 2021 het si d Stumpp barteiintärn gege zwee Mitbewärber as Kandidati fir d Bundesdagswahl 2021 im Bundesdagswahlkrais Woeblenga duregsetzt. Dr bishärig Mandatsinhaber, dr Joachim Pfeiffer, isch nimi aadrätte. Bi dr Bundesdagswahl 2021 het si s Diräktmandat mit 29,0 Brozänt vu dr Erschtstimme gwunne.

Am 16. Novämber 2021 het dr Friedrich Merz aagchindet, ass er si, wänn er zum Bundesvorsitzer vu dr CDU gwehlt wird, fir s nei Amt vu dr stellverdrättende Generalsekreteri wett vorschlaa.

Mitglidschafte 

 Mitglid im Wirtschaftsuusschuss vum Verband Region Stuegert
 Mitglid im Obst- un Garteböuverain

Privats 
D Stumpp isch syter 2014 ghyrote un het e Suhn (* 2020). Si isch evangelisch.

Weblink 
 Website vu dr Christina Stumpp

Fueßnote 

Dütsche Parlamentarier
CDU-Mitgliid
Dütsche
Läbigi Person
Frau